
Notă: 


Piatra Tomii există cu adevărat, la nord de 
comuna Blandiana, jud. Alba, aproape de satul 
Răcătău. leşind din comună, pe o anumită cărare, 
strábafi poiana  Groşilor, apoi, peste dealuri 
împădurite, presărate cu poieni, mergând la pas cam 
două ore, iți apare un conglomerat de stânci, ici- 
acolo acoperite cu iarbă, ce pare a fi trupul unui 
bărbat culcat pe spate. 

Se spune că aici, într-un perete al stâncii, cu 
foarte mulți ani în urmă, îşi avea sălaşul haiducul 
Toma, care străjuia vechiul drum ce venea de la 
minele de aur din Apuseni, străbătând acele dealuri, 
până jos, la râul Mureş. 

Puțin mai jos izvorăşte un fir de apă cristalină 
ce porneşte repejor, făcându-şi drum în aval printre 
pietre de calcar, colectând în drumul ei mai mulți 
afluenți. Este Valea. 

La intrarea în comuna Blandiana, din amonte, 
pe partea dreaptă, în dunga pădurii, se află o poiană 
care odată a fost mare, numită Corfaru. 

Până nu demult comuna Blandiana s-a numit 
Cârna. De fapt, în majoritatea cazurilor, dacă întrebi 
un sătean de unde este, îţi răspunde simplu: din 
Cârna. 


>. că demult, tare demult, trăia într- 


un sat aşezat între două dealuri un om foarte bogat. 


Si pe cát de bogat era acest om, pe atât era de bun şi 

de larg la inimă. Avea boierul Cârnu, căci aşa se 
numea, o fata frumoasă cum nu se poate spune, cu 
mijlocelul subtirel, cu fata albă încadrată de două 
cozi castanii, lungi până la glezne şi luminată de doi 
ochi căprui cu privire blândă şi mângâietoare. 
Boierul Cârnu îşi iubea fata, pe Valea, ca pe ochii 
din cap, şi-i împlinea toate voile. 

Ei, şi cum era Valea fată de măritat, boierul 
Cârnu o tot îndemna să-şi aleagă de soț vreun flácáu 
din mulțimea ce-i dădea târcoale. Dar ei nu-i trebuia 
nici unul. Inima ei nu bătuse niciodată aşa cum bate 
când îți cade cineva drag. 

Averea boierului Cârnu era nemăsurată. Dar 
bun la suflet cum era, fusese îndrăgit de oameni şi 
aceştia i-o munceau cu drag. 

Printre ciobanii turmelor do oi, se afla şi un 
băiat tânăr şi voinic ca un brad, cu părul bălai şi 
ochi verzi ca iarba, pe care-l chema Toma. Fiind cel 
mai tânăr şi mai chipeş dintre ciobani, el aducea în 
fiecare zi la conacul boieresc lapte, brânză, cas sau 
ce se mai nimerea. 

Și azi asa, mâine asa, tot venind Toma la 
conac, o zări în cele din urmă pe Valea la una din 
ferestrele conacului. Văzând că şi ea îl priveşte , 
inima începu a-i ticăi cu putere şi pe loc îi căzu 
dragă. 

Si de atunci, ori de cáte ori venea Toma la 
conac, o gásea pe Valea la ferestrele conacului , 
parcă agteptándu-1, si atunci cine pe lume era mai 
fericit decát el? 

Poate Valea, căreia-i creştea inima de 
bucurie văzând strălucirea din ochii lui Toma, pe 
care-l aştepta cu nerăbdare de fiecare dată. 

Și vremea trecea şi Toma părea că se mul- 
tumeste cu privirea pe care o primea de la Valea de 
fiecare dată. Valea, văzând că Toma e tare sfios, se 
hotări să facă primul pas şi într-o zi, când ştia că 
trebuie să vină, plecă fără ştirea nimănui să-i iasă-n 
cale într-o poienitá plină cu flori numită Poiana 
Groşilor, care se afla în drumul lui spre conac. 

Il văzu Valea pe flăcău de departe venind cu 
pas domol, cântând de dor şi de alean. Şi atunci, ca 
Toma să nu creadă că pe el îl aştepta, se făcu a 
culege flori, dar inima îi bătea de-i sta gata să iasă 
din piept. 

Toma o văzu şi el pe fată şi tare se mai 
bucură. Un zâmbet îi lumină chipul frumos si , 
apropiindu-se, îi zise: 

- Bună ziua, fată frumoasă! Ce faci pe aici 
singură? 

Valea ridică privirea blândă şi duioasă spre 
flácáu si, când întâlni privirea lui, obrajii i se făcură 
ca doi bujori. 

- Bună ziua, Toma. laca am venit să culeg 
flori de câmp pentru cununitá. 

Toma văzu bujorii din obrajii fetei şi înţelese 
de îndată ce a mânat-o pe Valea în această poieniţă, 
dar se făcu a nu pricepe nimic. 

- Doar nu ai venit tu atâta cale numai pentru 
nişte flori pe care le puteai găsi şi mai aproape de 
casă! Ia te uită tu la mine şi spune drept ce gând te-a 
adus încoace ! 

Ridică Valea privirea şi se uită drept în ochii 
flăcăului. 

- Drept să-ți spun, Toma, pentru tine am venit, 
ca Să-ţi spun că-mi eşti drag... 

Tare se mai bucură Toma când o auzi, o 
strânse cu drag la piept şi-i zise privind în luminitele 
jucăuşe din ochii ei de căprioară. 

- Şi tu-mi eşti dragă, Valea. De mult fi-as fi 
spus-o, dar teamă-mi era c-o să te superi... Si-apoi 
mai era şi boer Cârnu. Vezi tu, eu sunt băiat sărac... 

- Să nu te temi de tata Toma. E om bun şi 
dacă tu-mi eşti drag mie, îi vei fi şi lui, il intrerupse 
Valea. 

Se luară de mână, apoi porniră spre conac 
fericiţi că sunt împreună. 

Când ajunseră prin apropiere, văzură că-n 
curte era mare zarvă. Se speriară crezând că ei sunt 
pricina şi dădură zor să vadă ce s-a întâmplat. 

Acolo aflară cauza zarvei şi se-nfricoşară şi 
ei. La marginea satului, chiar lângă pădure, se ivise 
un Om rău, negru şi urât ca noaptea. Se zicea că stie 
vrăji şi că acest Corfaru, cum îi ziceau oamenii, ar fi 
chiar bată-l crucea venit pe pământ din fundul 
iadului. 

De cum venise, îl şi chemase pe boierul Cârnu 
la el şi-i spuse că doreşte ca tot satul să i se supună 
şi să i se îndeplinească orice dorinţă, că altfel dă foc 
satului. 

Pe când aflau ei veştile, veni şi boierul şi, 
dând cu ochii de ei, le zise cu blándete: 

- Dragii mei copii, eu ştiu că vă aveţi dragi şi 
n-am nimic împotriva voastră. Tu, Toma, să vii de 
azi înainte la conac, că vezi ce urgie se abătu asupra 
noastră, şi eu îs bătrân, de acum e nevoie de braț 
tânăr să poarte grijile. 

Tare se mai bucurară Toma şi Valea auzind 
vorbele boierului Cârnu ! Acesta le mai zise: 

- O să trebuiască să-i plătim lui Corfaru tot 
ce ne-o cere, că altfel ne pârjoleşte satul. Până-om 

scăpa de el, tu stai prin casă, Valea, că cine ştie ce-i 
mai dá prin gánd ráului de te-o vedea asa frumoasá. 

Ei şi mai trecu ceva vreme. Corfaru se 
stabilise cu totul la marginea satului. Îşi clădise un 
palat de marmură şi acum îi venise gând de 
însurătoare. Si cum nu-i trebuia decât cea mai 
frumoasă fată de prin părţile acelea, aude de Valea 
şi pe loc ceru să-i fie adusă. 

Mare jale se aşternu în tot satul, că toți îl 
iubeau pe boierul Cârnu şi ştiau cát ţinea el la Valea 
lui. 

Bătrânii satului se adunară să se sfătuiască 
cum să scape de urgie, că nu mai puteau îndura 
apucăturile lui Corfaru, şi se hotărâră să ceară 
ajutor Duhului pădurii. 

Toma pe loc zise că el se duce să-l caute, şi 
Valea, nici una nici două, că şi ea merge cu el. 

Și se hotărâră să plece în mare taină, ca nu 
cumva să afle Corfaru şi să le ia urma. 

Merseră pe cărări cunoscute de Toma. 
Trecură prin Poiana Groşilor, unde îşi mărturisiseră 
pentru prima dată dragostea, şi pe la amiază 
ajunseră la locul unde se zicea că se afla Duhul 
pădurii. 

Cum ajunseră, îl chemară şi Duhul le şi 
răspunse cu glas binevoitor: 

- Cunosc durerea ce vă mână la mine şi 
bucuros v-aş ajuta, dar n-am putere asupra lui 
Corfar. 

Degeaba se rugară cei doi, Duhul nu le putea 
fide nici un ajutor. 

În acest timp Corfaru se apropie tiptil de 
poienita unde se găseau Toma şi Valea. Cum 
aflase cá aceştia plecaseră, şi pornise după ei. 

Valea îl văzu prima. Tipând speriată, íl 
imploră pe Duhul pădurii să-i ajute cumva. 

Oftă Duhul şi le spuse că nu-i poate ajuta 
decât într-un singur fel şi cum aceştia nu mai 
aveau de ales, întinse braţul peste ei şi pe loc Toma 
fu preschimbat într-o piatră mare si de lângă ea 
tágni un firişor de apă. Era Valea care începu să 
crească tot mai mare, tot mai mare si porni cu furie 
în jos, máturánd totul în cale, să-l ajungă pe 
Corfaru. 

Corfaru se văzu în primejdie, încercă să suie, 
dar Valea venea vijelioasă, aşa că se întoarse şi-o 
luă la fugă. Degeaba, Valea îl ajunse, îl luă pe sus şi, 
tárándu-l la vale, mătură castelul şi tot ce storsese 
Corfaru de la săteni şi nu se opri cu ele decât în 
Mureş, care le duse mai departe. 

Prin jertfa copiilor scăpă satul de năpastă, 
dar boierul Cârnu muri de inima rea. Sătenii numiră 

satul după numele bunului boier şi-i ziseră Cárna şi 
aşa rămase până în zilele noastre. 

Dintr-un capăt în celălalt e străbătut de un 
pârâu cu apă cristalină. E Valea, care şi-a păstrat 
numele după moarte. Mergând pe firul ei în sus 
ajungi la izvorul ce tásneste dintr-o piatră mare — 
numită Piatra Tomii, după numele dragului Văii. 

Vara, când plouă în acel loc, zic oamenii 
satului: 

„Uite că plouă la Piatra Tomii şi iar vine 
Valea mare ”. 

Din locul pe care fusese castelul Corfarului 
n-au mai rámas decát ruine. 

demult tare, un împărat se îndrăgostise de o fată 
tânără şi frumoasă, dar săracă. 0 fată din popor, 
cinstită şi curată ca lacrima. Si cum împăratul se 
ducea la ea întotdeauna în haine sărăcăcioase, ea îl 
credea un băiat de seama ei şi sfârşi prin a se 
îndrăgosti şi ea de el. 

Din iubirea lor se născu o fetiță frumoasă 
Cum nu se mai văzuse în toată împărăţia şi tare 
fericit era împăratul. Erau ca şi soț şi soţie, chiar 
dacă el avea mereu treburi departe, despre care ea 
nu ştia nimic. Nu trecea o zi ca el să nu vină să-şi 
vadă odorul. lubea fetița ca pe ochii lui din cap, dar 
tot atât o iubea şi pe Carolina căci aşa o chema pe 
mama fetiţei. Demult îşi dorise împăratul un copil, 
dar împărăteasa fiind stearpă, nu-i putuse face o 
asemenea bucurie. 

Venea împăratul, dar pe cái ocolite, să nu afle 
cumva împărăteasa, căci de ciudă cá ea nu poate 
face copii, le-ar fi omorât pe cele două fiinţe care 
furaseră inima împăratului. 

Într-o zi, când intră împăratul în căsuţa mică 
în care îşi ascundea marea lui fericire, se uită cu 
ochi drăgăstoşi la Carolina şi spuse: 

- Draga mea, a sosit momentul să-ți spun 
adevărul despre mine. 

Carolina îl privi cu ochii mari în care se 
putea vede neliniştea. Simfea că dacă va afla 
adevărul nu va mai avea liniştea şi fericirea de până 
acum. De mult timp avea ea o bănuială, prea era 
spilcuit iubitul ei: 

- Nu vreau să aflu nimic, sunt fericită cu tine 
şi cu draga noastră Muşcată, căci aşa o chema pe 
fetiță, mai multă fericire nu-mi doresc. 

- Trebuie să-ţi spun cine sunt şi împreună 
hotărâm cum e mai bine de făcut. 

Femeia lăsă capul în jos fără a zice nimic, 
împăratul spuse mai departe. 

- Sunt împăratul acestei ţări frumoase şi bo- 
gate. Interese politice m-au obligat să mă căsătoresc 
de timpuriu cu o femeie pe care nu am putut-o iubi 
niciodată si pe deasupra nu-mi poate da nici 
moştenitori pentru tron. Soarta a vrut să te găsesc pe 

tine, să te iubesc cu adevărat, iar ca rod al iubirii tu 
să-mi dăruieşti un copil pe care-l iubesc ca pe ochii 
din cap. Până am să vă pot duce la palatul meu, am 
să vă duc în cel mai frumos castel din împărăție. 
Vreau ca lumea sa vă respecte după cum se cuvine. 

Carolina căzu în genunchi în faţa lui , 
imploríndu-1 cu lacrimi în ochi: 

- Nu, măria ta, să nu faci asta, lasă-ne aici 
unde suntem, nu vreau bogății, nici castele, nici 
haine scumpe . Dacă ne muţi de aici or să se abată 
numai nenorociri asupra noastră. 

Dar împăratul nu s-a lăsat înduplecat. El nu 
credea în spusele femeii, aşa că le luă într-o bună zi 
cu trăsura şi le duse într-un castel măreț ce se afla 
pe valea unui râu mare şi limpede. Cale de o poştă 
nu se afla nici o aşezare omenească, iar la castel se 
afla doar un bătrân slujitor cu soția şi lor le-a 
încredințat împăratul secretul lui şi le-a dat în grijă 
cele două fiinţe atât de dragi. După ce le-a instalat 
în castel, împăratul şi-a luat rămas bun. 

- Draga mea Carolina, aici vei fi fericită şi la 
adăpost de orice. Din când în când voi veni să vă 
văd, dar acum trebuie să plec. 

Le sărută cu drag împăratul pe Carolina şi pe 
Muşcata, apoi plecă. 

Toate au mers bine. O bucată de vreme 
împăratul venea regulat să le vadă, Carolina 
începuse a se învăţa cu bogăția şi totul ar fi fost 
bine, dacă nu ar fi aflat împărăteasa de ele. Acum, 
dacă erau mai departe cele două ființe dragi lui, 
împăratul lipsea mai mult de acasă şi împărăteasa 
intră la bănuieli. Chemă la ea o babă vrăjitoare care 
ştia să închege şi apele şi-i spuse: 

- Tine o pungă cu bani şi arată-mi unde se 
află împăratul acum. 

Babornita luă un vas cu apă, aruncă în el niş- 
te cărbuni aprinşi şi începu a bolborosi cuvinte 
neînțelese decât de ea şi de duhul ce o ajuta. Apa 
începu să fiarbă, apoi se limpezi, si atunci baba o 
chemă pe împărăteasă să vadă. La început, pe fundul 
vasului apăru un castel măreț, apoi apáru o odaie 
împodobită cu multe bogății şi pe o canapea stătea 
întinsă o femeie tânără de o frumuseţe rară. La 
picioarele ei sta împăratul şi amândoi priveau la 
joaca unei fetițe cu păr de aur buclat. Pe fața 
împăratului se putea citi marea fericire ce ţi-o dă 
iubirea adevărată şi deodată apa din vas se tulbură 
şi nu se mai văzu nimic. 

Când împărăteasa văzu ce văzu se făcu 
vânată de furie. Înţelese că împăratul iubea şi era 
fericit undeva departe de ea şi atunci se gândi să le 

distrugă pe cele două fiinţe care îi furaseră inima 
împăratului. Deşi ştia că ei nu-i aparținuse niciodată 
inima lui, totuşi nu-l putea şti fericit în altă parte. O 
chemă lângă ea pe babă şi-i zise: 

- Te voi îmbogăţi dacă mi-l aduci acasă pe 
împărat, iar pe cele două le omori. 

- Am să încerc, măria ta, dar nu sunt sigură 
de reuşită. 

Castelul în care se aflau ele este păzit de un 
duh întruchipat într-un flăcăiandru tânăr. De el am 
să mă împiedic când voi ajunge acolo. 

- Fă cum ştii, că altfel te voi omori eu pe tine. 

Baba nu mai zise nimica şi plecă să cugete 
cum e de făcut. 

În acest timp împăratul, care nu bănuia nimic, 
îşi luă iarăşi rămas bun de la Carolina şi fetiță si 
plecă acasă. Când ajunse la palat, sosi un sol care-l 
vesti că împăratul vecin porneşte cu oaste împotriva 
țării sale. Neavând încotro, el se găti de război, apoi 
în fruntea unei oştiri numeroase plecă să se bată cu 
acel împărat care îndrăznise să-i calce împărăția. 

li trimise vorbă Carolinei că el pleacă la 
război şi nu ştia când se va întoarce. 

După plecarea împăratului, împărăteasa se 
mai domoli. Se gândea că împăratul le va uita pe 
cele două din castelul cel măreț. Credea că războiul 

îl va lecui de dragoste, mai ales că războiul tinea de 
multi ani, dar se înşela amarnic, ea nu ştia că 
dragostea nu poate fi lecuitá decát cu dragoste. 

Mult a mai pláns Carolina cánd a auzit de 
plecarea iubitului ei. Mult a pláns si dupá aceea, 
când a văzut că anii trec şi împăratul nu mai vine. 
Nimeni nu ştia nimic de împărat şi după zece ani 
războiul s-a terminat, oamenii au început a se 
întoarce la casele lor, dar de împărat nimeni nu ştia 
nimic. Dispăruse fără urmă. Când a văzut Carolina 
că împăratul nu se mai întoarce a căzut la pat de 
inimă şi nu S-a mai putut scula. Cei doi bătrâni 
servitori muriseră, rămase doar Carolina si 
Muscata, iar de când ea căzuse la pat, doar singură 
copila, care acuma avea paisprezece ani, umbla prin 
castel. Mamei ei îi era din ce în ce mai rău. Intr-o 
bună zi ea muri cu sufletul împovărat de durere, pe 
de-o parte de dorul împăratului, iar pe de altă parte 
de mila copilei care rămânea singură pe lume. 

Când s-a văzut singură, copila a început să 
plângă, apoi s-a gândit să plece în lume, să-şi caute 
tatăl. Şi-a strâns câteva haine şi tocmai când se 
pregătea să iasă din curte, în fata ei a apărut un 
flăcău frumos ca soarele: 

- Unde mergi, copilă dragă? 

- Merg în lume să-mi caut tatăl. Mama a 

murit, nu am pe nimeni pe lume decát pe el, de aceea 
merg sá-1 caut. 

- Nu pleca, rămâi aici şi vei fi fericită cu 
mine. Eu sunt Duhul castelului. De cánd ai venit aici 
am vegheat asupra ta. Acum, că eşti mare, vreau sá- 
mi fii soţie şi apoi vom pleca împreună să-l căutăm 
pe împărat. Dacă pleci, vei fi în primejdie de moarte. 

- Nu pot să rămân cu tine. Sunt fiică de 
împărat, trebuie să-l găsesc pe tata, şi dacă el se 
învoieşte, va fi bine iar de nu, nu. 

- Dacă asa vrei tu, aşa să fie, dar voi pleca 
să-l caut pe tatăl tău şi, ca nimeni să nu-ţi facă rău, 
am sá te fac o floare si te pun în fereastră până mă 
întorc eu cu împăratul, ce zici, vrei? 

- Da, mă învoiesc, dar să nu zăboveşti mult. 

Atunci flăcăul o atinse cu mâna, o prefăcu în 
floare, apoi intră cu ea în castel şi o puse în 
fereastră. 

Sărută uşor frunzele verzi ale florii, care 
tremurară uşor la atingerea buzelor lui, apoi plecă 
să-l caute pe împărat. 

În acest timp împărăteasa huzurea de bine. 
Auzise de moartea Carolinei şi s-a bucurat mult. De 
copilă nu se temea, ştiind că împăratul nu se mai 
întoarce nu avea de ce se teme, stia ea ce stia, cu 
babornifa de vrăjitoare. 

Cu câtva timp ín urmă, când a auzit 
împărăteasa că războiul s-a terminat şi că s-ar 
întoarce împăratul, ea o chemă pe babă şi zise: 

- Uite aici o grămadă de bani. Te duci şi- faci 
pe împărat să nu mai vină acasă. Treaba ta cum, pe 
ele nu ai putut să le omori, dar pe el trebuie să poți. 

- Am să pot, măria ta. 

Și plecă baba la drum, călare pe mătură. 
După o bucată bună de drum, îl văzu pe împărat cu 
o ceată de ostaşi, se îndrepta spre castelul unde se 
afla Carolina, care atunci încă era ín viaţă , 
asteptíndu-1. 

Când îl văzu, baba începu să sufle tare şi se 
aşternu peste tot o ceaţă deasă de nu vedeai la un 
pas. Împăratul bâjbâi pe drum, dar se rătăci de 
ostaşi şi merse asa în neştire ore în şir, apoi încet- 
încet ceața se risipi şi împăratul se văzu într-un loc 
necunoscut si pe deasupra îl chinuia şi foamea. Si 
văzu nu departe un măr páduret, se duse şi luă un 
măr să mănânce, dar cum muşcă din el căzu jos, 
mort. Hâda de babă otrăvise merele. 

După un timp împărăteasa îi zise babei: 

- Adu vasul să vedem ce mai face copila la 
castel. 

Și baba a adus vasul şi pe fundul lui văzu 
împărăteasa floarea din fereastră şi pe flácául cel 

frumos plecánd. 

- Spune-mi, babă, ce se întâmplă acolo. 

- Se întâmplă că duhul de care ţi-am spus s-a 
îndrăgostit de copilă şi a prefăcut-o în floare, să fie 
la adăpost, iar el a plecat să-l caute pe împărat. 

- Dă fuga să-l opresti. 

- Am să plec, dar nu ştiu dacă ajung la timp. 

Si plecă baba iar la drum. 

În acest timp duhul-flăcău ajunse la locul 
unde era împăratul mort, îl luă în spate şi plecă cu el 
până la un izvor cu apă limpede. Îl aşeză jos, lud apa 
în pumni şi Suflă peste ea şi-l stropi pe împărat, care 
începu să dea semne de viaţă. În clipa când 
împăratul învia, a ajuns şi baba pe aproape şi a 
văzut ce s-a întâmplat. Atunci suflă din nou şi pe 
dată flácául se prefăcu într-o pasăre neagră. Mai 
suflă şi asupra împăratului, dar nu mai avu putere, 
după ce a fost stropit cu apă descântată de duh. 

Împăratul se ridică drept în sus şi zise: 

- Tii, dar mult am mai dormit, măi, dar ce s-o 
fi întâmplat de am dormit atâta? Şi plecă impăratul 
spre castel, urmat îndeaproape de o pasăre neagră 
care cânta cu foc, parcă vrând să-i spună ce s-a 
întâmplat, dar el nu bănuia nimic şi-şi urmă calea 
voios. 


In curând ajunse la castel, îl văzu părăsit şi 

inima i se strânse, intră în castel şi începu să strige 
şi să caute prin odăi. O găsi pe biata Carolină 
moartă şi începu împăratul să plângă ca un copil. 
Apoi, când durerea se mai potoli, începu să-şi caute 
copila, dar nu o găsi. Nu găsi decât o floare care era 
în fereastră, floare cum nu mai văzuse el niciodată, 
cu frunze verzi şi o floricică roşie ca focul. Pe 
marginea ferestrei sta pasărea cea mică şi neagră şi 
cânta cu jale. 

Strigă mult împăratul şi căută dar nu găsi 
nimic. Atunci sápá cu mâna lui o groapă şi o puse în 
ea pe Carolina, apoi deasupra presără flori. Mai 
plânse cát mai plânse împăratul, apoi luă floricica 
din fereastră şi plecă cu ea la palatul împărătesei, 
gândindu-se că poate acolo va afla ceva de fată. 

Intră în palat fără să-l întâmpine nimeni. 

Împărăteasa nu ştia că vine. Baba nu-i spuse 
de teamă şi tocmai se ciorovăiau amândouă. 

- Să te duci, babă afurisită, să-mi aduci 
floarea din fereastră, Muscata, ai înţeles, vreau să o 
omor cu mâna mea, să fiu sigură că nu mai rămâne 
nimeni pe lume să-mi tulbure fericirea şi liniştea. 

Dar baba, ştiind că împăratul era la castel, 
nu vroia să meargă, se temea şi de duhul prefăcut în 
pasăre. Atunci împărăteasa lud un buzdugánel ce-l 
avea la îndemână şi-i dădu în cap babei, care muri 

pe loc. Atunci intră împăratul cu floarea în mână si 
când îl văzu împărăteasa căzu jos leşinată de frică, 
iar când îşi veni în fire, gândindu-se că oricum el a 
auzit, îi mărturisi tot împăratului. 

- Acum îmi pare rău de ce am făcut, dacă poti, 
măria ta, iartă-mă şi-ţi voi fi credincioasă. 

Dar împăratul nu o putea ierta. Ea îi distruse 
fericirea, le distruse pe cele două fiinţe dragi lui, aşa 
că trebuia ca şi ea să moară. Chemă călăul şi-l puse 
de-i tăie capul, apoi împăratul puse Muşcata în 
fereastră, o sărută cu drag şi lăcrimă asupra ei şi 
trăi ca un pusnic în palatul împărătesc. 

Muşcata şi azi o vedem la multe ferestre 


aşteptându-şi iubitul să vină să o prefacă iarăşi în 
copila frumoasă care a fost odată. 

rdia odată demult, într-o fară 
îndepărtată, un rege mare, putred de bogat. Avea un 
palat mare, strălucitor, din aur curat, lângă palat se 
afla o grădină plină de flori, mare si frumoasă cum 
nu se mai văzuse. Printre straturile de flori se aflau 
nenumărate alei, ce să và mai spun, îţi era mai mare 
dragul să te plimbi în amurgul serii pe acolo. Ici, 
acolo, se afla câte o bancă unde te puteai aşeza după 
dorință, să te odihneşti şi să visezi la lucruri dragi. 

Pe aceste alei se plimba în fiecare seară fiica 
regelui, căci avea regele o copilă frumoasă şi 
gingaşă ca o floare rară. 

Mersese vestea despre frumuseţea ei în toată 
lumea şi nenumărați prinți frumoşi veniseră să-i 
admire frumuseţea. Ba unii mai indrázneti o cerură 
regelui de soție, dar de fiecare dată răspunsul fetei 
era "nu". Inima ei era parcă de gheaţă. Nici o 

privire nu putuse aprinde focul dragostei ín ea. 
Regele o iubea ca pe ochii din cap şi n-o silea să 
facă altceva decât ce voia ea să facă. Avea încredere 
în înțelepciunea ei şi ştia el că atunci când o veni 
vremea nu-l va face de ocară. 

Dar zilele treceau şi fata regelui nu da semn 
că i-ar plăcea de cineva, ba de la un timp părea 
tristă şi abătută. 

- Ce ai, copila mea dragă, de ce eşti tristă?! 

Fata se uita cu drag la tatăl ei şi pe loc se 
veselea: 

- Nu am nimic, tată, nu-ți face griji din cauza 
mea. 

Regele, văzând-o veselă, zicea că poate i s-a 
părut lui. Seară de seară, Liana, căci aşa o chema 
pe prințesă, se plimba pe aleile dintre flori, mai 
întotdeauna singură. Într-o seară, când se plimba 
îngândurată pe aleea cu trandafiri, văzu un minunat 
trandafir galben rupt în mijlocul aleii. Il ridică Liana 
şi-l mirosi. Aşa de frumos mirosea acel trandafir, 
încât Liana simţi mirosul până în adâncul sufletului. 
Tot mirosind la el se duse în odaia ei, puse 
trandafirul într-o vază aurită şi-l agezá lângă patul 
ei, apoi se culcă şi ea. Adormi şi visă că lângă patul 
ei s-ar afla un tânăr înalt şi frumos ca un heruvim. 
Sta şi privea la ea cum doarme. A stat aşa un timp, 

nemişcat, apoi a sărutat-o pe amândoi obrajii, a 
scos un inel din degetul lui şi I-a pus pe al ei. 

Se făcea că flăcăul cel frumos a plecat şi pe 
dată s-a ivit un om negru şi urât şi râzând hidos s-a 
repezit asupra ei. Atunci Liana a scos un țipăt 
puternic şi s-a trezit. Tot atunci intră şi doica ei, 
care, dormind în odaia vecina, auzise [ipátul 
prințesei. 

- Ce ai, dragă prinţesă, de ce ai țipat aşa, ce 
ai visat? 

Liana nu avea mamă, murise când prinţesa 
avea doar câteva luni, aşa că doica îi ţinea şi loc de 
mamă. Liana se cuibări la sânul doicii plângând şi 
îi povesti ce-a visat, dar atunci băgă de seamă că 
trandafirul galben nu mai era în vază. Se uită la 
mână şi văzu pe degetul inelar, un inel frumos 
întocmai ca cel pe care-l visase ea că-i pusese 
tânărul pe deget. li arăta şi doicii şi-o întrebă ce să 
fie. 

- Spune-mi, doică dragă, a fost vis sau într- 
adevăr frumosul tânăr a venit lângă patul meu, dar 
cum a pătruns, doar ferestrele sunt închise şi dincolo 
ai dormit tu? 

Se zbuciuma Liana, dar nu găsea răspuns la 
cele întâmplate. Doica nu ştia nici ea cum s-o 
liniştească şi tocmai atunci intră un copil de casă şi-i 

spuse Lianei cá máritul rege doreşte s-o vadă. 
Prințesa se găti îndată şi plecă să se infüfigeze 
înaintea regelui, nestiind sármana ce-o aşteaptă. 

Când ajunse aici, îl găsi pe tatăl ei tare trist. 
Stătea pe tronul aurit, iar în fața lui se aflau oameni 
strini. Liana înaintă, se înclină în fata regelui, apoi 
se aşeză alături de el. Regele le zise străinilor: 

- Să-i spuneți stăpânului vostru că am luat 
cunoştinţă de cele cerute de el şi-i vom da în curând 
răspuns. 

Solii se înclinară adânc şi plecară. Regele se 
întoarse spre fiica lui şi-i spuse cu glas plin de 
amărăciune: 

- Draga mea copilă, aceşti soli vin din fara 
soarelui răsare şi au fost trimişi de regele lor, care a 
auzit de frumuseţea ta să te ceară de soție. Ori eu nu 
te pot făgădui nimănui, dacă tu nu vrei, şi-apoi am 
motive să cred că acel rege e crud şi nedrept. Îmi 
spune în solie că dacă în trei zile nu-i dau răspuns îşi 
face legea singur. 

Liana se înspăimântă când auzi şi îşi zise că 
acesta e omul negru din visul ei. 

- [ti mulțumesc, tată, şi te rog să nu má dai 
după acel rege şi să ştii că eu simt că în curând va 
veni şi tânărul pe care-l iubesc şi vreau să mă 
căsătoresc cu el. 

- Bine, fata mea, ne vom descurca noi cumva 
cu regele acela. 

Liana se duse în odaia ei şi începu să plângă. 
Simfea că o durere mare se apropie cu paşi repezi. 
Se gândea la tânărul din vis, de ce venise şi de ce 
plecase. Ştia sigur că fusese lângă patul ei, altfel nu 
avea inelul pe deget, dar cine era şi ce vroia de la 
ea? 

Sorocul celor trei zile trecură şi solii străini 
se înapoiară la rege cerându-i răspuns pentru 
stăpânul lor. Regele-i privi şi le grăi astfel: 

- Dragii mei, mergeţi de-i spuneţi stăpânului 
vostru că nu am fată de măritat, când i-o veni 
vremea şi-o găsi ea mire pe placul ei. Are din partea 
mea libertatea să aleagă pe cine doreşte ea. 

Solii se uitară chiorâş la rege şi apoi pe 
buzele lor se ivi un zâmbet care nu prevesteşte nimic 
bun. Se închinară în fata regelui şi plecară sau cel 
puțin aşa credea regele. 

Pe înserate Liana se duse prin frumoasa 
grădină cu flori, pe aleea trandafirilor, să se plimbe. 
Era tare abătută tânăra prințesă şi cum se plimba ea 
aşa îngândurată, numai ce, de după o tufă, apărură 
nişte umbre, o înşfăcară aşa de repede, încât biata 
prințesă nici nu avu timp Să strige şi duşi au fost cu 
ea. Sărmanul rege, când a văzut că prințesa a 

dispărut, s-a necăjit aşa de tare, că a căzut la pat 
bolnav rău şi nimeni nu l-a mai putut pune pe 
picioare. 

După un timp oarecare bătu la poarta 
palatului un voinic călare pe un cal alb, era tare 
frumos şi avea la pălărie un frumos trandafir galben. 
Bătu şi ceru străjilor să-l ducă la rege, dar străjile 
nu vroiau. 

- Tu, voinice, nu eşti din părțile noastre, de 
nu ştii că regele zace în pat şi nu primeşte pe 
nimeni ? 

- Dar ce are regele de zace? 

- Păi de când i-au răpit copila nu s-a mai 
putut scula din pat de durere, căci numai pe ea o 
avea. 

Când voinicul auzi că prințesa-i răpită a 
trecut ca vântul pe lângă străji şi nu s-a oprit decât 
la căpătâiul regelui, care l-a primit cu uimire, 
văzând că dă năvală aşa peste el. 

- Mărite rege, nu-ți fie cu mirare că dau 
năvală, dar nu am avut încotro. 

- Da ce, au intrat tătarii în țară, sau ce s-a 
întâmplat? 

- Nu s-a întâmplat nimic, dar vreau să ştiu 
unde-i Liana. 

- Bună intrebare, păi dacă aş şti unde-i, aş 


Ee, a TT, y Prenna Fo, E dit OMS nm, 


Saveta Ititesc ~ Poveşti şi legende 
mer. ure a Pn Po m PE. quie mn orm, rm em 


mai zácea eu aci ? Si-apoi cine esti tu, de întrebi de 
ea? 

- Sunt regele trandafirilor. Tara mea se aflá 
pe tărâmul celălalt. Este o ţară minunată, cu palate 
márefe. Venind o dată la supusii din grădina Măriei 
tale am văzut-o pe Liana, mi-a căzut dragă şi 
noaptea am pătruns în odaia ei şi i-am pus un inel pe 
deget, apoi am plecat în fara mea să pregătesc cele 
necesare pentru nuntă, iar acum am venit s-o cer de 
soție. 

- Prea târziu ai venit, eşti tânăr şi frumos şi 
după cum Simt eu, eşti şi bun şi sunt sigur că Liana 
nu te refuza, dar nu ştiu unde-i copila. 

Și în câteva vorbe îi spuse voinicului ce ştia şi 
bănuiala lui că pe prințesa ar fi răpit-o solii străini. 

- De va trebui să colind tot pământul, până la 
urmă tot o voi găsi, şi dacă nu-l iubeşte pe acel rege 
şi mă va urma, o voi aduce aici, la căpătâiul Máriei 
tale, apoi, dacă mă vrea pe mine, o voi duce in 
minunata țară a trandafirilor. 

Si, luându-și rămas bun de la rege, plecă ín 
căutarea prinţesei. 

Colindă multe ţări până ce ajunse în ţara 
soarelui răsare şi poposi în grădina palatului 
împărătesc. Se ascunse bine printre tufele mari de 
flori şi aşteptă înserarea ; şi nu-i fu aşteptarea în 

zadar. De cum începu a se ínsera, Liana ieşi la 
plimbare prin grădină. Atât de sigur era regele acela 
ca nu va veni nimeni dupa ea, încât o lăsă singură să 
se plimbe. De când o adusese la palat, Liana n-a 
venit să-l vadă pe acel rege şi nici să-i vorbească. 
I-a cerut doar s-o trimită înapoi la tatăl ei, dar el a 
refuzat, spunând că niciodată nu va mai pleca de 
aici şi că până la urmă va trebui să-i fie soție. Dar 
prințesa se ţinea tare de tot, mai spera că tânărul 
care-i pusese inelul pe deget va veni s-o scape. În 
fiecare seară se plimba prin grădină şi lăcrima 
amarnic, aducându-și aminte de grădina cu flori 
unde crescuse. 

Într-o seară, când se plimba ea aşa, numai ce 
vazu la picioarele ei un trandafir galben. Inima 
prințesei începu să bată năvalnic şi o bucurie fără 
margini ii umplu sufletul de nădejde. Regele 
trandafirilor, care sta pitit în apropiere, văzu 
bucuria Lianei şi înţelese că fata ardea de dor de 
țara ei, de aceea i se arătă. Prinţesa nu se sperie, 
că-l cunoscu pe dată. 

- Bine ai venit, voinicul meu, te aştept de 
multă vreme, ştiam că ai să vii. Spune-mi, ştii ceva 
de tatăl meu ? 

Măritul rege e bolnav de când ai dispărut şi 
numai la vederea ta s-ar putea vindeca. Dacă ţi-e 

voia să pleci de-aicea, va trebui să te laşi în voia 
mea şi Să nu-ți fie teamă de ce-ai să vezi. 

- Am încredere în tine. Dacă-mi vroiai răul, 
puteai atunci când ai venit în odaia mea să-mi faci 
rău. Totuşi vreau să ştiu : cine eşti? 

- Sunt regele trandafirilor şi-n plimbările 
mele te-am văzut şi te-am îndrăgit şi tocmai venisem 
să te cer de soţie de la tatăl tău şi asa am aflat de 
răpirea ta. Am venit să te scap şi să te duc înapoi 
părintelui tău, iar la urmă, dacă vei voi, îmi voi înnoi 
cererea în căsătorie. 

: fti datorez libertatea mea, dacă vom reuşi 
să scăpăm de aici , aşa că nu am de ales. 

Voinicul lăsă capul în jos şi se întristă adânc 
auzind răspunsul prinţesei. 

- Te voi scăpa de aici pentru că i-am promis 
tatălui tău, cât despre libertatea de a alege ce să 
faci, să ştii că greşeşti. Eu am crezut că însemn ceva 
pentru tine, dar văd că m-am înşelat. Acum spune-mi 
dacă mai vrei să vii cu mine | 

Prințesa înţelese pe dată că l-a supărat şi 
regretă răspunsul ei pripit. Nu ştia nici ea cum de a 
putut răspunde aşa, când de fapt îl avea drag pe 
Voinic. 


- Desigur că vreau... 

Lăsând capul în jos, Liana tăcu. I se părea că 
s-ar înjosi dacă ar recunoaşte că a greşit cu 
răspunsul pripit. Voinicul, neștiind ce vroia să zică, 
o grăbi pentru plecare. 

- Dacă vrei, vino mai aproape şi închide 
ochii. Liana se apropie şi închise ochii. Voinicul îşi 
plimbă mâna prin fata ochilor ei şi pe dată Liana se 
preschimbă într-un trandafir. 

Voinicul îl luă şi îl băgă în sân, apoi ieşi pe 
unde a intrat, încălecă pe cal şi porni la drum. 
Umblă toată noaptea tare amărât. După răspunsul 
prințesei înțelese că ea nu-l are drag şi se gândea că 
i-ar fi greu să plece în fara lui fără ea. Se gândea să 
plece aşa cu ea şi doar când ajunge acolo să-i dea 
înfăţişarea, dar alungă repede acest gând. Dacă ea 
nu-l vrea acuma, atunci constrânsă fiind nu-l va voi 
nici atât. Muncit de gânduri, nici nu băgă de seamă 
când se făcu de ziuă, dar când auzi larmă de copite 
în spatele lui se trezi la realitate. Se opri şi aşteptă 
pe cei care alergau în urmă. Când fură aproape de 
el, se opriră şi unul din ei, aspru şi urât ca naiba, îl 
întrebă cu glas răstit: 

- Hei, tu, n-ai văzut pe cineva cu o copilă 
frumoasă trecând încolo? 

- N-am văzut pe nimeni. 

Cel care a întrebat, s-a întors spre ceilalți, le- 
a Zis ceva ca un ordin, şi s-au întors pe loc, plecând 
în direcția din care au venit. Era însuşi regele cu 
armata sa, plecat după Liana, dar văzând că nu e, s- 
a gândit că prinţesa şi-o fi pus capăt zilelor, aşa că 
s-au întors la palat, nesperând s-o mai găsească. 

Voinicul a mai mers multe zile singur apoi , 
când a ajuns în apropierea palatului, s-a oprit într-o 
poienità frumoasă, a scos trandafirul din sân, a făcut 
nişte semne cu mâna şi pe loc a apărut frumoasa 
prințesă . 

- Ne aflăm în apropierea palatului unde te-ai 
născut, vino de te urcă pe cal, eu am să merg 
alăturea. Liana se urcă pe cal şi în felul acesta îşi 
urmară drumul mai departe, într-o tăcere deplină. 
Nu vă mai spun bucuria regelui când şi-a văzut 
copila. S-a ridicat din pat cu mare bucurie şi a 
îmbrăţişat-o cu dragoste. A privit-o pe toate părțile, 
apoi s-a întors spre voinic şi l-a îmbrățișat şi pe el: 

- Îți mulțumesc din suflet că mi-ai adus 
bucuria înapoi. Cere-mi ce doreşti şi pe loc îți voi 
îndeplini dorinţa. 

Dar voinicul o privea pe Liana şi tăcea. Liana 
roşi toată şi nu zise nimic. Când el o văzu că tace, îi 
zise regelui cu glas înecat: 

- Nu-mi trebuie nimic. Ce-mi trebuie mie 
nu-mi poti oferi Măria ta, aşa că, după puţină 
odihnă, voi pleca în fara mea. 

Se înclină în fata celor doi şi apoi ieşi afară. 
Regele se uită spre fiica lui: 

- Draga mea copilă, acest voinic a venit 
să te ceară de soție. Eu i-am dat a înțelege că dacă 
te aduce înapoi vei fi soția lui, nu m-am gândit că tu 
îl vei refuza. 

- Nu vreau să-l refuz, tată, dar am greşit 
faţă de el şi acum nu ştiu cum s-o dreg. 

- Dacă tu ai greşit, tu trebuie să faci 
primul pas, hai du-te de-l caută şi ímpácati-va. 

Liana nu aşteptă să-i spună de două ori, 
alergă să-l caute pe voinic şi-l găsi în grădină stând 
pe bancă, tare îngândurat. Nici nu băgă de seamă 
când se apropie prințesa cu paşi uşori prin iarba 
moale, se duse ín spatele lui, şi-i puse mâinile la 
ochi. Voinicul nu ştia cine-i, dar bănuia: 

- Frumoasă prințesă, lasá-má, sunt destul de 
trist, de ce ai mai venit? Aveam de gând să plec fără 
să te văd. Viaţa îmi va fi un chin fără tine. 

- Dar de ce fără mine, n-am de gând să te las 
să pleci fără mine, şi mă rog de iertare pentru 
vorbele negândite de atunci. De când ai venit in 

odaia mea mă gândesc mereu la tine şi nu-mi trebuie 
alt sot decât pe tine. 

S-a ridicat voinicul, şi a îmbrăţişat-o cu drag 
pe prințesă, apoi s-au dus înaintea regelui, care i-a 
binecuvântat. După aceea au făcut o nuntă mare, 
care a ţinut 40 de zile, după care tinerii au plecat in 
țara trandafirilor şi acolo au trăit multi ani fericiţi. 
Din când în când veneau pe la rege, care îi primea 
cu brațele deschise şi aşa, poate, mai trăiesc şi 


astăzi. 

pe vremea când pe pământ se aflau zâne, unele din 
florile pe care le vedem pe câmp ar fi fost flăcăi şi 
fete. Un blestem aprig i-a preschimbat în flori, cu 
neputinţă de a mai fi ce au fost odată. 


Pe vremea aceea era tare frumos în satele 
noastre. Erau multe fete şi flăcăi care-şi ajutau 
părinţii la munca câmpului. Pe atunci era o mare 
ruşine să-ţi părăseşti satul, plecând pe aiurea la 
muncă. 

Toată săptămâna munceau cu mic cu mare, de 
când se revărsau zorile şi până apunea soarele. 
lubeau pământul străbun şi-l munceau cu drag, 
toamna culegând roade bogate. 

Duminica era zi de odihnă. Dimineaţa şi-o 
petreceau cu gătelile. După-amiaza, jos la marginea 

satului, se strângeau de la copiii purtaţi in braţe 
până la moşnegii fără un dinte în gură. Era veselie 
mare. Cei bătrâni făceau roată şi, gândind la vremea 
trecută, priveau la acei tineri care se învârteau ca 
sfárleaza. 

Într-o duminică, când jocul era mai în toi şi 
veselia mai aprigă, numai ce se văzură venind o 
ceată de fete străine, frumoase ca stelele... Veneau 
încet, legănându-se ca lanul în bătaia vântului, şi 
fără vorbă se prinseră în joc alături de flăcăii 
satului. Fetele din sat, roşii ca macii, şi-au plecat 
capul în jos şi s-au tras pe margine. Priveau triste la 
dragii lor care jucau privind cu drag la fetele 
străine. Ce-i drept, erau frumoase cum nu mai 
văzuse satul. 

Jocul părea nesfârşit. Fetele străine erau 
neobosite la joc. Fetele din sat începură a susoti... 

- Da’ cine or mai fi astea, de au venit fără să 
fie chemate? 

Una câte una fetele au plecat de la joc, au 
plecat şi cei bătrâni, rămânând numai ceteraşii cu 
flăcăii satului şi fetele străine. Când noaptea începu 
să-şi feasá pânza ei întunecată, fetele străine s-au 
desprins din joc, lăsându-i pe flăcăi ameţiţi de 
vârtejul jocului şi au plecat după cum au venit. Când 
s-au dezmeticit şi s-au văzut singuri, au plecat şi ei 

spre casele lor. Nedumeriti de cele întâmplate, se 
întrebau unul pe altul: 

- Da’ bine, mai fraţilor, cine or fost fetele cele 
mándre cu care am jucat de s-au rupt nojifele la 
opinci?! 

- Da’ cine stie? Atât và spun, că nu-i lucru 
curat cu ele. 

- Eu cred ca-s ielele nebunele. 

- Da’ taci măi, că alea umbla numai noaptea! 

Flăcăul cel drag fetei cu ochi albaştri si păr 
bălai mergea posomorát, íi era ciudă că se lăsase 
vrăjit de fata cea străină, uitând de draga lui. 

Toată săptămâna ce-a urmat au lucrat flăcăii 
si fetele din sat la secerişul grâului. Erau trişti şi unii 
şi alții, nu se mai auzeau ca în alte dáfi rásete şi voie 
bună, nu se mai auzeau cântece de dor sau doina de 
jale. Se auzea numai hársáitul secerei tăind spicele 
de grâu. Din când în când un oftat spinteca tăcerea. 
Flăcăii s-ar fi împăcat repede cu fetele, dar ele erau 
supărate rău, nu le aruncau nici măcar o privire. 

Inima fetei cu păr bălai lăcrima de dorul 
iubitului. Aplecată asupra lucrului, arunca priviri 
furişe spre flăcău. S-au hotărât ele ca numai 
duminica la joc să se împace cu flăcăii. 

Zilele au trecut parcă-n zbor, şi iată 
duminica la rând. În poiana cea frumoasă s-a adunat 

ca de obicei tot satul. Fetele au venit mai gátite ca 
niciodată. La început au făcut pe supăratele, mai 
apoi s-au lăsat ademenite de flăcăi şi s-au prins în 
joc alături de ei. După o învârtită bună, ceteraşii au 
tăcut pentru a-şi trage sufletul. Flăcăii şi-au trecut 
mâna după mijlocul fetei dragi si s-au dat la o parte, 
şoptindu-le la ureche. Fetele ascultau cu obrajii 
îmbujoraţi la vorbele lor. Când totul părea venit pe 
calea cea bună, numai ce se iviră ca din văzduh 
fetele străine. La ivirea lor, muzica se auzi cântând, 
flăcăii îşi lăsară mándrutele în părăsire şi se 
alăturară celor străine, iar jocul începu mai cu foc 
ca rândul trecut. 

Asta era prea de tot. Ca la o comandă, toți 
sătenii părăsiră poiana, îndreptându-se spre casele 
lor. Fata cu părul bălai zise alteia: 

- Tu, soră, ştii cine sunt frumoasele străine? 

- Nu, de unde să ştiu? răspunse aceasta cu 
náduf. 

- Sunt zâne, le-am văzut condurii de 
nestemate, numai zânele poartă aşa încălțări. Eu am 
să plec s-o caut pe Crăiasa lor, să-i spun ce fac ele. 

- E uşor de spus că pleci, dar unde dai tu de 
Crăiasa lor? 

- Am auzit spunándu-se cá în vârful 
muntelui de acolo se află un castel măreț si în el 

locuieşte Crăiasa zánelor. 

- Am Să vin şi eu cu tine, amândouă răzbim 
mai uşor. 

Cele două fete, în loc să meargă spre casă, 
s-au îndreptat spre muntele cel înalt al cărui vârf 
dădea în nori. Au mers ele pe cărări neumblate, prin 
locuri pustii, pe poteci înguste de ziceai că acum, 
acum se prăvale în prăpastia fără fund. Íncáltárile li 
se făcură ferfelitá, picioarele, numai răni, nu le mai 
ascultau. Oboseala pusese stápánire pe ele, le 
chinuia foamea şi mai mult setea. Până în vârful 
muntelui nu mai era mult de mers. Deodată se lăsă o 
ceață deasă, de nu vedeai la un pas. Fetele se 
strânseră una în alta şi nu se mai mişcară din loc, 
prin aşa ceață mai mult s-ar fi rătăcit decât să 
înainteze. Când dejnădejdea era mai mare, se ivi 
lângă ele o capră neagră. 

- Urcaţi-vă în spinarea mea. Am să vă 
duc eu la Crăiasă. Singure nu veți ajunge niciodată. 

Fără să mai întrebe nimic, fetele încălecară şi 
cát te-ai şterge la ochi ajunseră în fata unui palat 
nemaivăzut. La intrare se afla o femeie de o 
neasemuită frumuseţe şi pe chipul bine conturat se 
citea o nemărginită bunătate, iar în spate se aflau 
fetele străine ce veneau la joc. Cu glas blând 
Crăiasa le întrebă pe fete: 

- Cine sunteți voi şi ce necaz mare v-a mânat 
la mine? 

Fata cu păr bălai se apropie de Crăiasă, 
îngenunche şi-i povesti necazul ce le-a mânat până 
în vârful muntelui. Când a terminat, Crăiasa s-a 
răsucit spre zâne şi, mâniată foc, le-a întrebat dacă-i 
adevărat ce spun fetele. Neputând tăgădui, ele au 
lăsat privirea în jos, fără să mai răspundă. 

- Dacă e adevărat, pentru că mi-afi 
nesocotit porunca şi v-aţi amestecat cu oamenii de 
rând, am să vă pedepsesc aspru. Voi două încălecati 
capra şi mergeţi cu bine. De záne am eu grijă. 

Le duse Crăiasa pe zâne şi le închise în turnul 
palatului. 

- Aici să staţi până vă trece dorul de ducă. 

Au stat zânele cât au stat închise, iar Crăiasa 
parcă uitase de ele. Le ardeau cálcáiele după joc. 
Într-o duminică s-au hotărât să  nesocoteascá 
porunca Crăiesei, crezând ca ea nu va afla. S-au 
preschimbat în porumbife, au iegsit pe fereastra 
turnului şi s-au dus la joc. Dar Crăiasa a prins de 
veste, a urcat în turn, a găsit odaia goală, s-a 
înfuriat rău când a văzut că zânele i-au nesocotit 
porunca. 

S-a urcat într-o caleagcá trasă de cai 
înaripaţi şi-a coborát în poiana unde se aflau zánele 

cu flăcăii satului. Cu o nuieluşă fermecata făcu un 
semn peste fete şi flăcăi. La semnul făcut, zânele şi 
flăcăii se preschimbară în flori frumoase de toate 
culorile. Apoi Crăiasa a plecat spre palatul ei. 
Ceteraşii văzând cele întâmplate, au alergat în sat 
şi-au povestit oamenilor. La început oamenii n-au 
crezut, dar venind în poiană au găsit-o plină cu flori. 


Flori frumoase, flori de câmp... 

Legenda florilor de câmp 

Ilustratia cărții aparține lui 

2. Ladislau Schmidt, născut la Petrila în 

T 1930, talent plurivalent, pictor, 

grafician, sculptor, gravor, creator de 

artă monumentală, al cărui renume a 
depăşit graniţele țării. 

Editura mulţumeşte d-lui Wilhelm 


Schmidt care , cu o rară pietate filială, a 
oferit posibilitatea ca lucrările marelui 
om de artă care a fost tatăl său, 
Ladislau Schmidt, să fie cât mai bine 
cunoscute, şi ca spiritul său, trăitor 
întru idee şi frumos, să fie mereu 
prezent alături de noi. 

